לורי פלטניק

לורי פלטניק (באנגלית: Lori Palatnik; נולדה ב-1960) היא מייסדת ארגון מומנטום - JWRPהפועל לחיזוק הזהות היהודית והקשר לישראל באמצעות נשים צעירות ממקומות שונים בעולם.

פלטניק נבחרה להדליק את משואת התפוצות בטקס הדלקת המשואות ביום העצמאות ה-72 למדינת ישראל.

==ביוגרפיה==

לורי פלטניק גדלה והתחנכה במשפחה קונסרבטיבית בטורונטו, שבקנדה.

היא בעלת תואר ראשון בלימודי תקשורת מטעם אוניברסיטת ווינדזור. את הקריירה המקצועית שלה, החלה כרעיונאית בתחנת רדיו.

בשנת 1985 זכתה במלגה לביקור בירושלים, אשר באמצעותה היא ביקרה לראשונה בישראל.

בתקופת שהותה זאת בישראל גמלה בה ההחלטה להרחיב את לימודיה ביהדות. במשך שנה וחצי היא השתלמה במכללת א.י.ה.ת. (אשה יראת ה' היא תתהלל - EYHATׂ) ובמכללת נווה ירושלים ללימודים מתקדמים ביהדות.

בתום לימודיה בפרק זמן זה היא חזרה לעיר מגוריה, טורונטו, כדי לכתוב עבודה עבור מכללת אש התורה - המכללה ללימודי היהדות לנשים, AISH.

בשובה לישראל, פגשה את יעקב פלטניק, יליד שיקגו, ונישאה לו. יעקב, בעלה, היה לרב אורתודוקסי ולאיש חינוך ולהם חמישה ילדים.

בעיר מגוריהם בטורונטו, ייסדו הזוג פלטקין את בית הכנסת המשפחתי בשם: VILLAGE SHUL אותו ניהלו במשך אחת עשרה שנים.

בתקופה זו, הרבנית לורי הייתה פעילה בתוכנית האירוח בטלוויזיה בטורונטו בשם JEWISH JOURNAL.

בהמשך, משפחת פלטניק העתיקה מגוריה לעיר דנוור - קולורדו, למשך ארבע שנים. הרב יעקב פלטקין היה פעיל בארגון אש התורה - AISH-DENVER ואילו לורי שימשה כמנהלת תוכניות חינוך בפרויקט זה. בתקופה זו בני הזוג ניהלו תוכנית אירוח שבועית ברדיו בשם: THE PALATNIKS ON 630 KHOW.

בשנת 2005, העתיקו מגוריהם לעיר וושינגטון די. סי.. בעלה של לורי התמנה בעיר זו למנהל בכיר בארגון אש התורה AISH WASHINGTON.

בשנת 2008, הרבנית לורי ייסדה עם קבוצת פעילים את פרויקט הרנסאנס הנשי היהודי בשם מומנטום - תגלית. מטרת ארגון מומנטום הוא לקיים סיורים בישראל ובקיום מפגשים בלתי אמצעיים בין נשים צעירות ממקומות שונים בעולם. עד שנת 2020, מומנטום ארגן סיורים בישראל ללמעלה מעשרים אלף נשים.

לורי, המחלקת את מגוריה בין ירושלים לוושינגטון, הפכה לדוברת ומייצגת לקבוצות נשים יהודיות ולקיום כנסים בצפון אמריקה, מרכז אמריקה, דרום אמריקה, בריטניה וישראל.

בשנת 2020,ביום העצמאות ה-72 למדינת ישראל, בהמלצת מירי רגב שרת התרבות והספורט, נבחרה פלטניק להדליק משואה בטקס הדלקת המשואות.
בהמלצת השרה רגב נאמר:

"ארגון מומנטום פועל ללא לאות לחיזוק הזהות היהודית והקשר לישראל באמצעות אמהות צעירות בישוביהן...הקרבנית לורי היא גרסה מובילה ייחודית ומרגשת"

בשנת 2008 חשפה פלאטניק כי תרמה את אחת הכליות שלה לאדם זר. היא הסבירה את הרציונל שלה במאמר שפרסמה, במופע וידאו חי ובנאומים שסיקרה העיתונות המקומית.

==פרסומים==
<div class="mw-content-ltr">
*Friday Night and Beyond: The Shabbat experience step-by-step, 1994
*Gossip: Ten Pathways to Eliminate It from Your Life and Transform Your Soul (with Bob Burg), 2002
*Remember My Soul: What to do in memory of a loved one — A path of reflection and inspiration for shiva, the stages of Jewish mourning, and beyond (with Rabbi Yaakov Palatnik), K'hal Publishing, 2008
*Turn Your Husband Into Your Soul Mate, 2015

==קישורים חיצוניים==
<div class="mw-content-ltr">
* [https://www.youtube.com/watch?v=vGo_WNqCBI8 להתאהב ולהישאר מאוהבים - הרבנית לורי פלטניק - עם כתוביות בעברית ]
*[https://web.archive.org/web/20110527040705/http://www.appleseeds.org/10-Paths_Pos-Speech.htm "Ten Pathways to Positive Speech" by Palatnik and Burg]
*[https://web.archive.org/web/20110721143443/http://www.innernet.org.il/article.php?aid=108 "What Happens When You Die?" by Lori Palatnik]
*[http://jwrp.org Jewish Women's Renaissance Project home page]
*[https://pnima-magazine.co.il/%d7%90%d7%9e%d7%a8%d7%99%d7%a7%d7%9f-%d7%a1%d7%98%d7%99%d7%99%d7%9c-%d7%94%d7%a8%d7%91%d7%a0%d7%99%d7%aa-%d7%9c%d7%95%d7%a8%d7%99-%d7%a4%d7%9c%d7%98%d7%a0%d7%99%d7%a7-%d7%9e%d7%a1%d7%a4%d7%a8%d7%aa/ אמריקן סטייל: הרבנית לורי פלטניק מחוללת מהפכה ביהדות ארצות הברית]
</div>

==הערות שוליים==

קטגוריה:רבניות
קטגוריה:משיאי משואה ביום העצמאות: 2020
קטגוריה:פעילות חברתיות יהודיות
קטגוריה:סופרות יהודיות אמריקאיות
קטגוריה:אמריקאיות שנולדו ב-1960